रैंप वॉक कर रही थी ये बॉलीवुड एक्ट्रेस, तभी खोया संतुलन और फिर...Video हुआ वायरल  
यामी गौतम का वीडियो हुआ वायरल
रैंप वॉक के दौरान खोया बैलेंस
यामी गौतम की 'उरी' हो गई है सुपरहिट
'उरीः द सर्जिकल स्ट्राइक (URI The Surgical Strikes)' में इंटेलिजेंस अफसर के रोल में नजर आईं यामी गौतम (Yami Gautam) फिल्म की कामयाबी से बेहद खुश हैं. यामी गौतम को हाल ही में लक्मे फैशन वीक 2019 (Lakme Fashion Week 2019) में रैंप पर वॉक करते हुए देखा गया है. यामी गौतम (Yami Gautam) ने अपनी रैंप वॉक से सबका दिल जीत लिया. लेकिन रैंप वॉक पर उनका पांव ड्रेस में फंस गया और वे गिरने से बाल-बाल बचीं. यामी गौतम (Yami Gautam) ने रैंप पर खुद को बखूबी संभाला और उनकी इस होशियारी की हर जगह तारीफ भी हो रही है.
A post shared by Anju Sharma (@anjusharma59) on Jan 30, 2019 at 6:45am PST
बॉलीवुड एक्ट्रेस यामी गौतम (Yami Gautam) लक्मे फैशन वीक 2019 (Lakme Fashion week 2019) में फैशन डिजाइनर गौरी और नयनिका के लिए रैंप वॉक कर रही थीं. सब सही चल रहा था, लेकिन तभी उनकी ड्रेस उनके पांव में फंस गई और यामी गौतम गिरने से बाल-बाल बचीं. यामी गौतम ने बहुत ही खूबसूरती के साथ अपना संतुलन बनाए रखा, और इस अप्रत्याशित स्थिति से खुद को निकाल ले गईं. यामी ने बॉलीवुड में 'विकी डोनर' से कदम रखा था, और तहलक मचा दिया था.
A post shared by Yami Gautam (@yamigautam) on Jan 30, 2019 at 7:45am PST
यामी गौतम (Yami Gautam) का जन्म 28 नवंबर, 1988 को हिमाचल प्रदेश के बिलासपुर में हुआ था. यामी ने हिंदी फिल्मों के अलावा कन्नड़, तेलुगू, पंजाबी, मलयालम और तमिल फिल्मों में भी काम किया है. 2012 में यामी गौतम ने बॉलीवुड में आयुष्मान खुराना के साथ 'विकी डोनर' से डेब्यू किया था. इसके बाद यामी गौतम ने 2014 में 'एक्शन जैक्सन', 2015 में 'बदलापुर', 2016 में 'सनम रे' और 2017 में 'काबिल' में नजर आईं.